Pastorie-dogter vrygespreekThea Brits. Foto: Facebook Thea Brits, die dogter van die vermoorde ds. Willem van Harrismith, is Dinsdag in die Harrismith-landdroshof vrygespreek van twee aanklagte teen haar. Thea (24) is van diefstal aangekla nadat sy glo ná haar verloofde, Gerhard Vermeulen (25) se dood, al die geld uit sy bankrekening onttrek het. Vermeulen se familie het haar van diefstal aangekla. Die ander aanklag was vir die rig van ‘n vuurwapen wat vroeër die jaar deur een van haar broers aanhangig gemaak is. Dié saak is uitgegooi weens ‘n tekort aan bewyse, berig OFM. Thea het ná die hofverrigtinge aan OFM gesê sy is baie verlig dat die saak nou afgehandel is en dat sy nou weer met haar lewe kan aangaan. Sy het gesê om deur die publiek veroordeel te word, vir haar die swaarste is en dat dit hopelik nou gaan verander. Ds. Brits (60) en sy vrou Dorothea (59) is op 8 November 2012 in hul pastoriehuis met ŉ byl aangeval. Ds. Brits het die volgende oggend in die hospitaal aan sy beserings beswyk. Gerhard is in die voorval doodgeskiet. Thea se broer, Martin (28), het voor ŉ landdros van Fouriesburg skuldig gepleit op die aanval. Sy medebeskuldigde is Elliot Mhlambi (41). Dorothea het erge hoofbeserings opgedoen en is vroeër vanjaar uit die Life Pasteur-hospitaal ontslaan en woon tans in ŉ tehuis vir bejaardes in die dorp. Martin en Mhlambi moet weer op 15 Mei in die hof wees waar ‘n verhoordatum na verwagting vasgestel sal word. Lees ook: Pastorie-moord: Twee verdagtes verskyn in hof Pastorie-moord: Twee verdagtes weer in hof Pastorie-moorde: Ma wil seun in tronk besoek Pastorie-moorde: Dogter weer in hof Pastorie-moorde: Dogter vas oor diefstal Harrismith-moorde: Vrou ontslaan Pastorie-moorde: Vrou sterk aan Pastorie-moorde: Dorothea dalk teen Vrydag wakker Pastorie-moorde: Seun toon glo berou Twee beskuldigdes verskyn in hof Pastorie-moorde: Martin vra om vergifnis Pastorie-moorde: Ds Brits vandag ter ruste gelê Pastorie-moorde: Broers en suster kwaad Pastorie-moorde: Seun beken skuld Pastorie-moorde: Vermeulen vandag ter ruste gelê Pastorie-moorde: Seun, verdagte ken mekaar glo Pastorie-moorde: Seun gaan glo skuld erken Pastorie-moorde: Seun was glo al vantevore in die tronk Pastorie-moorde: Seun in hegtenis geneem Vermoorde dominee se vrou kritiek ná aanval Dominee van Harrismith vermoor, gesin aangeval